Hartat fillestare të zonave në oqean ngadalsojnë zhvillimin e energjisë së valeve të oqeanit
Një numër shtetesh bregdetare si dhe qeveria federale kanë hartuar plane për kordinimin e planeve konkuruese për përdorimin e ujrave.
Komunitete të ndryshme amerikane vazhdimisht përdorin kodet e urbanistikës për të kontrolluar funksionimin e bizneseve të ndryshme në një zonë të caktuar. Tani ka filluar një lëvizje për zbatimin e ligjeve të ngjashme edhe në oqeane. Një numër shtetesh bregdetare si dhe qeveria federale kanë hartuar plane për të administruar ujërat bregdetare dhe mënyrat e ndryshme si përdoren ato. Perspektiva e vendosjes së sistemeve për shfrytëzimin e energjisë së erës pranë plazheve popullore, nxiti interesimin për plane të tilla në shtetet Massachusetts dhe Rhode Island. Në bregdetin perëndimor një nxitje e tillë erdhi nga prirja për të shfrytëzuar energjinë nga valët e oqeanit, por gjetja e një ekuilibri mes formave të shfrytëzimit të bregdetit ka qënë e vështirë. Në shikim të parë, oqeani Paqësor duket krejt i hapur dhe shumë i zbrazët. Kjo nuk është aspak e vërtetë nëse shikon një hartë dixhitale, të cilën qeveria e shtetit Oregon e publikoi kohët e fundit në Internet. Kjo hartë tepër aktive përfshin rreth 150 shtresa të dhënash rreth përdorimeve ekzistuese të oqeanit dhe struktura natyrore. Todd Hallenbeck i organizatës Oregon Sea Grant shpjegon disa aspekte të rëndësishme të hartës, që kanë të bëjnë me peshkimin. Harta ndriçohet nga gjiri Neah ((nee-UH)), i shtetit Washington deri në jug në kufirin mes shteteve Oregon dhe Kaliforni. Kjo shton linja vjollcë që shtrihen në anë të ndryshme të hartës në ekranin e kompjuterit. Hallenbeck thotë se zona të tilla janë të shumta dhe kjo e bën të vështirë gjetjen e një zonë të madhe e të nevojshme për prodhimin e energjisë nga valët. Justin Klure i ndërmarrjes Pacific Energy ndjehet i bllokuar si pasojë e linjave të krijuara në hartën e planifikimit të zonave në oqean. Por Justin Klure nuk i ka humbur ende shpresat. Ai thotë se është tepër herët që të merret një vendim përfundimtar. Procesi i planifikimit po lëviz shumë ngadalë dhe kjo krijon pasiguri në lidhje me rregulloret, gjë që tashmë ka sjellë tërheqjen e një kompanie, e cila ishte e interesuar në prodhimin e energjisë nga valët e oqeanit në shtetit Oregon. Kompania Aquamarine Power me bazë në Skoci e mbylli zyrën e saj vjeshtën e kaluar. Me anë të një deklarate, kjo kompani shfaqi shpresën për t’u kthyer në rajonin e Paqësorit, por tha se do të përqëndrohet në zonën e Kalifornisë. Grupet që përfaqësojnë kompanitë e peshkimit janë të shqetësuara nga teknologjitë që mund të përdoren në të ardhmen për qëllime energjetike si dhe nga procesi i planifikimit për shfrytëzimin e oqeanit. Peshkatari Dale Beasley nga Ilwaco ((ill-WAH-koh)), në shtetin Washington, e ka të vështirë të imagjinojë skenarin e një bashkëpunimi në det mes peshkimit dhe instalimeve industriale të energjisë. Përfaqësuesja e grupeve ambientaliste, Susan Allen, e cila kryeson një koalicion të qujatur Oqeani Ynë, thotë se ka vend për bashkëpunim. Procesi i hartave të oqeaneve dhe krijimit të zonave nuk do të ndalë parkun e parë industrial për shfrytëzimin e energjisë së valëve të oqeanit. Projekti i kompanisë Ocean Power Technologies afër Reedsport në Oregon, tashmë është miratuar. Kjo kompani ka në plan të instalojë 10 gjeneratorët e parë të energjisë së valëve nga mesi i këtij viti.